It – Welcome to Derry

**It: Welcome to Derry** on amerikkalainen kauhutelevisiosarja, joka perustuu Stephen Kingin vuoden 1986 romaaniin *[[Se (kirja)|Se]]*, ja toimii esiosana elokuville *[[Se (vuoden 2017 elokuva)|Se]]* (2017) ja *[[Se – Toinen luku|Se: Toinen luku]]* (2019). Sarjan ovat kehittäneet Andy Muschietti, Barbara Muschietti ja Jason Fuchs, jotka kaikki olivat mukana kirjaan perustuvien elokuvien teossa. Sarjan pääosissa nähdään Jovan Adepo, Chris Chalk, Taylour Paige, James Remar, Stephen Rider, Mikkal Karim-Fidler, Amanda Christine, Clara Stack, Madeleine Stowe ja Bill Skarsgård joka palaa roolinsa elokuvien Pennywise-klovnina, ja toimii sarjan vastaavana tuottajana.

Andy ja Barbara Muschietti sekä Fuchs kehittivät televisiosarjaa maaliskuuhun 2022 mennessä. Saatuaan tuotantositoumuksen myöhemmin marraskuussa, Fuchs ja Brad Kane palkattiin showrunnereiksi. Sarja sai tuotantoyhtiön hyväksynnän helmikuussa 2023, ja Andy Muschietti kiinnitettiin ohjaamaan useita jaksoja, mukaan lukien pilottijakso, ja Fuchs palkattiin käsikirjoittajaksi. Näyttelijöiden palkkaus alkoi myöhemmin huhtikuussa, ja Skarsgårdin paluu pennywisen rooliin vahvistettiin toukokuussa 2024. Sarjan kuvaukset alkoivat toukokuussa 2023, mutta ne keskeytettiin heinäkuussa vuoden 2023 SAG-AFTRA-lakon vuoksi. Kuvaukset päättyivät elokuussa 2024.

It: Welcome to Derry sai ensi-iltansa HBO:lla 27. lokakuuta 2025.

## Näyttelijät
### Päärooleissa

### Sivurooleissa

### Vierailevat

## Juoni
Vuonna 1962 pariskunta ja heidän poikansa muuttaa Derryyn, Maineen juuri kun nuori poika katoaa. Heidän saapumisensa myötä kaupungissa alkaa tapahtua erittäin pahoja asioita.

## Jaksot
### Ensimmäinen tuotantokausi (2025)

|}

## Tuotanto

### Kehitys
Maaliskuussa 2022 Variety raportoi, että Andy Muschietti, Barbara Muschietti ja Jason Fuchs kehittivät ja toimivat vastaavina tuottajina Se (2017) elokuvan esiosatelevisiosarjassa nimeltä "Welcome to Derry", jonka oli määrä sijoittua 1960-luvulle ennen elokuvan tapahtumia ja joka sisältäisi myös Pennywisen alkuperätarinan. Sarja sai tuotantositoumuksen marraskuussa 2022, ja Fuchs ja Brad Caleb Kane palkattiin showrunnereiksi. Sarja sai tuotantoyhtiön hyväksynnän helmikuussa 2023, ja Andy Muschiettin paljastettiin ohjaavan useita jaksoja, mukaan lukien Fuchsin kirjoittaman pilottijakson. Bill Skarsgård toimii vastaavana tuottajana.

### Kirjoittaminen
Tammikuussa 2025 Radio TU:n haastattelussa Andy Muschietti paljasti yksityiskohtia lähdemateriaalista ja sarjan tulevaisuudesta. Hän sanoi, että sarja perustuu Se-kirjan välilukuihin. Hän sanoi myös, että sarjalle kuvataan kolme kautta, jotka sijoittuvat vuosiin 1962, 1935 ja 1908. Hän lisäsi että "On syy, miksi tarina kerrotaan takaperin". Muschietti mainitsi, kuinka ensimmäisellä kaudella he vain "avaavat ikkunan" tarinaan ja että se todella "ilmenee" toisella ja kolmannella kaudella. Sarja keskittyy myös siihen, miksi Se jää Derryyn, kun hän voisi mennä "jonnekin muualle" ja miksi hän käyttää lapsia hyväkseen, koska aikuiset eivät ymmärrä, mitä heille tapahtuu.  Vastaava tuottaja Jason Fuchs sanoi, että Sen alkuperän paljastamisen lisäksi myös "kirotun kaupungin" alkuperä paljastetaan sarjassa. Fuchsin mukaan Derry on monella tapaa yhtä kuin Se "monella tapaa", koska Se "itse asiassa edeltää Derryä". Fuchsin mukaan, he aikovat jättää suunniteltujen kausien aikana "erilaisen ymmärryksen olennosta, kaupungista ja siitä, mikä Sitä motivoi". Ensimmäisen kauden viimeisen jakson julkaisun jälkeen Andy Muschietti paljasti, että toinen kausi sijoittuu vuoteen 1935 ja keskittyy Bradley-jengin verilöylyyn sekä 1930-luvun lamaan Derryssä. Hänen mukaansa kaudella esiintyy uusia hahmoja ja nuorempia versioita ensimmäisen kauden hahmoista. Tammikuussa 2026 toisen kauden kerrottiin olevan tuotannossa. Toisen kauden hyväksynnän viivästymisestä esitettyjen spekulaatioiden jälkeen HBO:n johtaja Casey Bloys mainitsi, että syynä oli tarinan kehittämiseen kuluva aika, koska ei ole olemassa "kirjaa, johon se pohjautuisi", mutta että toista kautta ei ole peruttu ja se tehdään kunhan tarina on valmis.

### Näyttelijät
Huhtikuussa 2023 Jovan Adepo, Chris Chalk, Taylour Paige ja James Remar palkattiin päärooleihin. Lisäksi Stephen Rider ja Madeleine Stowe valittiin sivurooleihin. Toukokuussa 2024 ilmoitettiin Bill Skarsgårdin paluusta Pennywisen rooliin. Kesäkuussa 2024 Alixandra Fuchs, Kimberly Guerrero, Dorian Grey, Thomas Mitchell, BJ Harrison, Peter Outerbridge, Shane Marriott, Chad Rook, Joshua Odjick ja Morningstar Angeline valittiin sivurooleihin. Heinäkuussa Rudy Mancuso valittiin sivurooliin.

### Kuvaukset
Pääkuvaukset alkoivat Torontossa, Hamiltonissa ja Port Hopessa toukokuussa 2023 kuvausnimellä Greetings from Fairview, ja niiden odotettiin jatkuvan joulukuuhun asti. Kohtauksia kuvattiin myös Deltan lukiossa. Heinäkuun puolivälissä 2023 tuotanto keskeytettiin SAG-AFTRA-lakon vuoksi. Elokuussa 2024 kerrottiin, että sarjan tuotanto oli päättynyt, ja sarjan nimeksi paljastettiin It: Welcome to Derry*.* Barbara Muschietti paljasti haastattelussa, että sarjan kuvaaminen lakon päättymisen jälkeen oli vaikeaa, koska lapsinäyttelijät olivat "spontaanin kasvun tilassa". Hän arvioi, että "90 % kolmesta jaksosta" kuvattiin ennen tuotannon keskeytystä ja kertoi että heidän piti palata töihin eri vuodenaikaan ja ilmastoon. Muschietti sanoi: "Tämä on kesäshow, mutta yhtäkkiä se ei enää ollut kesäshow. Meidän piti luoda sarjaan erilainen loppu erilaisella ilmastolla".

### Musiikki
Toukokuussa 2025 kerrottiin, että Benjamin Wallfisch säveltäisi sarjan soundtrackin. Wallfisch sävelsi aiemmin myös Se-elokuvien soundtrackin.

## Markkinointi
Ensimmäinen teaser julkaistiin 20. toukokuuta 2025. Toinen teaser näytettiin San Diego Comic-Con 2025 -tapahtumassa ja julkaistiin seuraavana päivänä. Virallinen traileri julkaistiin 23. syyskuuta. Toinen traileri julkaistiin 14. lokakuuta.

## Julkaisu
Sarjan ensimmäinen tuotantokausi koostuu kahdeksasta jaksosta, jotka julkaistiin HBO:hon yksitellen joka maanantai 27. lokakuuta 2025 alkaen ja 15. joulukuuta 2025 asti. 

## Vastaanotto
Arvosteluja keräävällä Rotten Tomatoes -sivustolla 80 % 145 kriitikon arvosteluista on positiivisia. Metacritic, joka käyttää painotettua keskiarvoa, antoi sarjalle arvosanan 61/100 30 kriitikon perusteella.

## Huomioita

## Lähteet